《学士四荣为丘先生仲深赋 其四 谨身读卷》
明代·倪岳

才开禁鼓已闻钟，内殿深严隔九重。昨日圣躬亲次第，早时贤俊尽登庸。

蓝袍新睹朝仪盛，黄榜初颁御墨浓。引领班行催入贺，佩声迢递下鳌峰。

作者简介：倪岳（1444年—1501年）明代大臣。字舜咨，上元（今江苏南京）人，祖籍浙江钱塘。倪谦之子。好学能文，通晓经世之务。天顺八年（1464年）进士，授编修。成化中，累迁为礼部右侍郎。弘治中，官礼部尚书，历南京吏、兵二部尚书，还为吏部尚书，弘治十四年（1501年）十月，倪岳去世，享年五十八岁。著有《青溪漫稿》。